חדשות סרוגים > חדשות > פרשת המרגלת ענת קם: "השמאל מצמיח גידולי פרא"
פרשת המרגלת ענת קם: "השמאל מצמיח גידולי פרא"
סערה ציבורית בעקבות חשיפת פרשת "העיתונאית המרגלת" ענת קם. הימין בהתקפה חריפה. ח"כ אורי אורבך "הבית היהודי": "תחת המעטה של חופש הביטוי וזכויות אדם צומחים גידולי פרא קיצוניים". אורבך דורש מהצבא לסנן מגוייסים חדשים מהשמאל הקיצוני.
בית המשפט הסיר את צו איסור הפרסום מהפרשה הביטחונית שתסעיר את המדינה. לפי חקירה שניהלו שירות הביטחון הכללי ומשטרת ישראל, נמצאו לכאורה ראיות לכך שחיילת בשירות חובה, ענת קם, ששירתה בעברה כפקידה בלשכת מפקד פיקוד המרכז בצה"ל, אספה והוציאה ללא רשות מהצבא ובניגוד לאיסורים מפורשים, למעלה מאלפיים מסמכים, כאשר מאות רבות מתוכם מסווגים "סודי" ו-"סודי ביותר". ענת קם היא עיתונאית אתר "וואלה!".
התגובות במערכת הפוליטית סוערות. ח"כ אורי אורבך מפלגת הבית היהודי אמר לסרוגים כי השמאל שמרבה לדבר בשפת הזכויות מצמיח מתוכו גידולי פרא. "תחת המעטה של חופש הביטוי וזכויות אדם צומחים בערוגות השמאל גידולי פרא קיצוניים", אמר אורבך.
אורבך הוסיף ואמר כי צה"ל צריך לסנן גורמים מסויימים מהשמאל הקיצוני שעלולים לנצל לרעה את תפקידם הסודי לצרכים פוליטיים. "הצבא חייב לבחון היטב את מי הוא מגייס ובידי מי הוא מפקיד את בטחון אזרחי ישראל".
ח"כ אריה אלדד (האיחוד הלאומי) "השמאל האידיאולוגי שוב חצה את הקווים ופעל כדי לפגוע בביטחון המדינה ובצה"ל. מי שלא מהסס לגייס מדינות ותורמים כדי לפגוע בישראל במסגרת העמותות הנתמכות על ידי הקרן החדשה לישראל, עלול גם לעשות צעד נוסף ולרגל, כדי להפוך את ישראל למדינת כל ערביה".
כצל'ה: "יש להצטער שסדר יומו של נתניהו ומדיניות ישראל מושתתים על הקיקיונים שבשמאל הישראלי שמחזיק כמעט 100 אחוז מהמיקרופונים ומהשליטה בתקשורת. זו מייצגת שני אחוז ועוסקת כל יום בהלשנה ומסירה וכעת מגיעה גם לריגול ובגידה. בעוד בנינו נלחמים בקרב הם מבאישים את ריחינו ומפילים אותם לידי האויב. שוב מתברר שעם וצבא בריאים מובלים על ידי מיקרופון חולה."
הרב שלום דב וולפא: "ענת קם אינה איש פרטי, אלא מסמלת את בגידת השמאל בערכים ובביטחון ישראל, ומסירת הארץ לאוייבים. ההלשנות של שלום עכשיו ושאר ארגוני השמאל המקבלים מאות מיליונים מוכיחה שענת קום היא חלק מהתופעה. הגיע הזמן שהמנהיגים יתפכחו ויבינו שרק שמירה על ארץ ישראל כולה ללא ויתורים, היא שתציל אותנו ממזימות האוייבים".
"צה"ל צריך לסנן גורמים מסויימים ... שעלולים לנצל לרעה את תפקידם הסודי לצרכים פוליטיים. הצבא חייב לבחון היטב את מי הוא מגייס ובידי מי הוא מפקיד את בטחון אזרחי ישראל" ואכן הגיע הזמן שצה"ל יסנן החוצה את תלמידי ישיבת הר ברכה ודומיהם. ויפה שעה אחת קודם.
שכחתם לגמרי את אנשי השב"כ ובטחון שדה שתפקידם למנוע זאת!
ענת קם חשפה את ערוותם של אנשי השב"כ ובטחון שדה שהיו אמורים לבצע תחקיר בטחוני ולמנוע את הגישה של אחת כזו למסמכים כה רגישים. הם גם היו אמורים למנוע גניבה של מסמכים כאלה ובסך הכל מעלו בתפקידם ונכשלו בגדול בעבודתם. למה אף אחד לא עוצר את אוכלי החינם האלה שהיו צריכים לאבטח את המידע ולמנוע דליפתו? אולי כי מערכת הבטחון לא מוכנה להודות בכשלונותיה ובמחדליה שלה, והיא מעדיפה להפיל הכל על הש"ג כרגיל. בוז לחדלי האישים !!!
ממתי נטייה פוליטית צריכה להשפיע על אפשרויות הגיוס של מועמדים לשירות? לפי ההגיון הזה, ראוי היה כבר מזמן למנוע מדתיים רבים לשרת, שכן במוסדות מסוימים הם קיבלו חינוך לבצע (והפעם באמת) פשעי מלחמה.
התמיכה שלכם באירגוני הטרור מדהימה כל פעם מחדש. מה לא תעשו בשביל לקדם עוד רצח יהודים. המטרה "הקדושה" של השמאל היא חיסול העם היהודי. ממש כמו הנאצים.
יפה מאוד ח"כ אורבך, אני מסכים עימך לגמרי !
בתור צעד ראשון, אני מציע שנעשה סינון לכל הקיצוניים מימין ושמאל, כל שמאלנית שתביר חומרים סודיים לעיתון הארץ וכל מתנחל שיעביר חומרים סודיים למניעת הזזת התנחלויות - יועמדו בדין מרגלים מן השורה הראשונה ! או... שנייה... אתה התכוונת לעשות סינון על זרם פוליטי אחד ? אה... זה קצת... אתה יודע... בעייתי... לא דמוקרטי משהו... כדאי שתחשוב על זה שוב ותבין שאתה לא חי במונרכיה או דיקטטוריה דתית... לפחות עדיין לא. חבל לי באמת שכתבת במהירות את הדברים שכתבת, אתה נחשבת עד כה לאחד החכמים שבחבורה, תמשיך בדרך זו ותצטרף במהירות אל החבורה השנייה.